**PROCES VERBAL**

**Încheiat astăzi 02.04.2018, cu ocazia ședinței ordinare, a Consiliului Local Moneasa, convocată în baza Dispoziției nr. 27 din 26.03.2018.**

**Locul: sala de sedinte a Primariei Moneasa; orele: 14:00**

**La sedinta participă, Primarul comunei Moneasa, d-nul Herbei Ioan Nuțu și pentru Secretarul comunei Moneasa, domnișoara Stancu Amalia – Denisa.**

**Secretarul efectuează apelul nominal al consilierilor :**

**1. GROZA RAUL GICU Prezent**

**2. BRAD VIOREL SĂNDEL Prezent**

**3. BĂRBĂTEI LAZĂR Prezent**

**4. TALPOȘ IONUȚ Prezent**

**5. ȘODINCĂ PĂUNEL Prezent**

**6. MIRON CONSTANTIN Prezent**

**7. OPREA IOAN Prezent**

**8. POP PAMEL Prezent**

**9. ȘODINCĂ MARIUS CRISTIAN Prezent**

**Constatându-se că ședință este legal constituită.**

**Secretarul comunei supune aprobarii procesul verbal al sedintei ordinare, din 23.02.2018 , pus la dispozitia consilierilor locali în timp util, votat astfel: Voturi “pentru” 8 , “Împotriva” - ,”abtineri” 1( într-u cât dl. consilier Oprea nu a fost prezent la ședința anterioară) "absenti " - , adoptandu-se HCL Nr.13 /23.02.2018.**

**Presedintele de sedinta,dl. Pop Pamel , anunta ordinea de zi a sedintei ordinare :**

**1.PROIECT DE HOTARARE-privind aprobarea trecerii in proprietate privata a comunei Moneasa a terenului situat in CF nr. 300376 , nr.top 256/317-328/b/10/13/4 si concesionarea acestuia, conform prevederilor legale;**

**2.PROIECT DE HOTARARE-privind aprobarea trecerii din domeniul public, în domeniul privat al comunei Moneasa, a unui teren în suprafață de 381mp, situat in intravilan, în CF 300237, nr cadastral 300237-C1- Moneasa și vânzarea acestuia, conform prevederilor legale;**

**3.PROIECT DE HOTARARE-privind aprobarea reorganizarii si functionarii Serviciului Voluntar pentru Situatii de Urgenta Moneasa;**

**4.PROIECT DE HOTARARE-privind aprobarea Planului anual al achizitiilor publice pentru anul 2018, al Primariei comunei Moneasa;**

**5.Diverse.**

**Presedintele de sedinta, supune la vot ordinea de zi, a sedintei ordinare, fiind votata astfel : voturi “pentru “ 9, fiind adoptata HCL nr.24/02.04.2018, privind aprobarea Proiectului Ordinii de zi.**

**Domnul Primar, îl prezintă pe consilierul său personal, dl. Pachița Cristian, membrilor Consiliului Local Moneasa.**

**Dl. consilier Pachița le prezintă membrilor Consiliului Local Proiectele de finanțare ce urmează a fi demarcate în cursul anului 2018 pe teritoriul comunei Moneasa. Unul dintre cele mai vaste proiecte este crearea unor spații de divertisment pentru tineri. Costul acestor proiecte pot ajunge până la suma de 100.000 de EURO. Dl. consilier arată faptul că se dorește instalarea unor tiroliene și le arată consilieri cum ar dori să arate forma finală a traseelor tirolienelor. Se dorește de asemenea crearea unor spații de divertisment, de genul „ Aventura Park”, pe diferite categorii de vârste, atât pentru copii cât și pentru tineri cu vârsta de peste 18 ani. Dl. consilier arată faptul că aceste proiect este finanțat de Ministerul Turismului.**

**În zona „Vila 1” se dorește crearea unor centre SPA modern și a unui „Water Park”- adică un ștrand acoperit, cu apă termală și tobogane. De asemenea, se discută despre o suprafață întinsă de teren intravilan care ar fi necesară pentru dezvoltarea comunei, care ar putea fi preluată din domeniul public al Statului Român și trecută în domeniul privat al comunei Moneasa, pentru a putea fi fructificată. Pe langă acestea, s-ar dori si amenajarea unei săli de spectacole unde ar fi necesar a fi prezentate și evenimente de interes cultural.**

**Pentru susținerea dl. Pachița, dl Primar, le expune consilierilor faptul că se dorește modernizarea drumului spre Izoi și Cariera de marmură și instalarea unor piste pentru biciclete.**

**Dl. consilier Oprea Ioan, întreabă despre stabilirea unor termene, deoarece proiectele expuse de dl. Pachița le surâde și ar fi bucuroși de o dezvoltare și modernizare a comunei. Dl. Pachița arată faptul că până aproximativ vara viitoare ar trebuie să fie finalizate aceste proiecte.**

**Dl. Pachița expune faptul că s-ar fi dorit să se procedeze la implementarea a mai multor proiecte care ar putea duce la dezvoltarea comunei, cum ar fi instalarea unei săli multi funcționale de sport, însă acest lucru nu este posibil deocamdată deoarece nu sunt fonduri disponibile. De asemenea dl. Consilier arată faptul că se dorește înflorirea Stațiunii Moneasa prin aducerea tineretului în zonă, deoarece în momentul de față în zonă populația este îmbătrânită, și transformarea acesteia într-o stațiune a aventurii și a tineretului.**

**Consilierii Locali pun în discuție instalarea unei pârtii pentru schi, însă dl. consilier Pachița arată că acest lucru nu este posibil, deoarece această operațiune nu este permisă pe banii Statului ori prin accesarea de fonduri europene.**

**Se trece la discutarea punctelor de pe Proiectul Ordinii de Zi.**

**În sala de ședință fiind prezentă și o cetățeană vârstnică, se propune începerea ședinței cu cererea dânsei de la punctul Diverse de pe Ordinea de Zi.**

**Dl. Primar dă citire primei cereri a cetățenei Iuliana Dan, prin care se solicită aprobarea acordării unei suprafețe de teren, pe care cetățeana vrea să își deschidă un chioșc.**

**Cetățeana explică că ar dori să își deschidă un chioșc, în piața cu suveniruri, unde să comercializeze diferite produse lactate.**

**Dl. Primar îi explică faptul că deocamdată acest lucru nu este posibil intr-u cât terenul nu aparține comunei și trebuie refăcute măsurătorile în zona respectivă, într-u cât acestea sunt eronate.**

**Cetățeana înțelege faptul că deocamdată nu este posibil să primească respective suprafață de teren și îi roaga pe cei prezenți să țină cont de cererea ei și să îi acorde acest teren atunci când va fi posibil.**

**Consilierii supun la vot să i se acorde această suprafață de teren petentei atunci când acest lucru va fi posibil și votează în unanimitate – 9 voturi „PENTRU”.**

**Cea de-a doua cerere a cetățenei Iulian Dan se referă la concesionarea sau închirierea unei suprafețe de teren în zona Izoi, pentru păstoritul animalelor, pe o durată de minim 7 ani.**

**Dl. Primar ii explică doamnei Dan Iuliana că în momentul de față se dorește dezvoltarea și transformarea stațiunii într-o zonă turistică, iar zona respectivă urmează a fi folosită în acest scop.**

**Consilierii propun acordarea respectivei suprafețe de teren doamnei Dan Iuliana, însă cu condiția rezilierii *(unilateral)* a contractului încheiat între dânsa și Primăria Moneasa, în momentul în care Primăria va dori să utilizeze acel teren în scopul dezvoltării Stațiunii. Se supune la vot, iar consilierii votează în unanimitate – 9 voturi „ PENTRU”, acordandu-i-se cetățenei o suprafață de teren de aproximativ 20 ha. Dl. Primar pune în discuție prețul chiriei. Dl. Viceprimar Groza Raul Gicu propune stabilirea prețului în momentul în care suprafața va fi identificată exact, va fi disponibilă și atribuită cetățenei.**

**Se trece la Proiectul nr. 1, iar președintele de ședință, dl. Pop Pamel, dă citire Proiectului de Hotărâre.**

**Dl Primar arată că există Legea 51/1991 prin care se poate concesioana fără licitație publică cu condiția construirii pe aceste terenuri.**

**Dl consilier Oprea Ioan întreabă dacă este dat acordul de la Consiliul Județea, iar dl. Primar afirmă că acest lucru este posibil și numai prin Hotărâre de Consiliu Local.**

**Dl. Primar pune în discuția consilierilor trecerea acestui teren în domeniul privat al Primăriei ca mai apoi acesta să fie dat în concesiune pentru a putea profita de foloasele ce ni s-ar cuveni de pe această operațiune care s-ar transforma în venuituri la bugetul local. De asemenea, dl. Primar aduce la cunoștința consilierilor că pe acest teren se dorește construirea unei zone de agrement, proiect ce este câștigat de filiala BRD Sebiș și că este mult mai în avantajul nostru să concesionăm decât să vindem.**

**Acest proeiect, privind aprobarea trecerii în proprietatea privată a comunei Moneasa a terenului situat în CF nr. 300376 și concesionarea acestuia, se supune la vot, iar consilierii votează în unanimitate – 9 voturi „PENTRU”, adoptandu-se astfel HCL nr. 25 din 03.04.2018.**

**Proiectul nr. 2 este citit de către dl Pop Pamel, iar dl. Primar arată că este vorba despre terenul domnului Consilier Bărbăței Lazăr, pentru care se dorește vânzarea suprafeței de teren pe care se află magazinul său.**

**Dl Pop Pamel, arată că terenul dl Bărbăței, care este vecinul său, se suprapune cu terenul lui, iar măsurătorile sunt eronate deoarece depășesc cu 2 metrii terenul dl. Bărbătei.**

**Dl Primar îi arată domnului Pop extrasul CF al lui Bărbăței din 2018 și schița anexată la acesta. Dl. Pop afirmă ca acea documentație nu este una autentică intr-u cat nu are nici ștampilă și nici semnătură si astfel acestea nu au nci o valoare, iar CF-ul său din 2002 atestă o altă suprafață de teren și o altă amplasare a terenului.**

**Dl Pop solicit ca domnul Bărbăței să primească doar suprafața de teren pe care se află magazinul și intabularea doar a acestei suprafețe, fără ca dl. Bărbăței să primească mai mult.**

**Dl Brad Vinorel Săndel propune ca dl Pop să își aducă documentele sale pentru a putea fi confruntate cu cele ale domnului Bărbăței, iar specialistul urbanism să le compare.**

**Dl Primar solicită ca în ședință să intre specialistul urbanism pentru a atesta valabilitatea extrasului CF depus de dl. Bărbăței la dosar.**

**Dl Tomșa Marius, șef al compartimentului Urbanism, arată ca actele depuse la dosar de dl. Barbătei Lazăr sunt valabile și autentice.**

**Dl Pop propune deplasarea la fața locului pentru a se putea vedea în concret care este suprafața de teren si pentru a se efectua măsurători, deoarece cele actuale sunt efectuate eronat.**

**Dl Bărbătei arată ca el nu doreste ceea ce nu i se cuvine, el doreste doar să îsi intabuleze suprafata de teren aferentă magazinului si care i se cuvine.**

**Dl Primar arată că este de acord cu deplasarea la fata locului a domnului Viceprimar Groza Raul si a sefului urbanism domnul Tomșa Marius, pentru rezolvarea în concret a acestei problem, iar dacă este cazul rectificarea schiței.**

**Dl Pop arată că si el este de acord si ca nici el nu ar dori să ia ceea ce nu i se cuvine ori sa intre pe proprietatea domnului Barbatei, de asemenea el ar dori ca ambele parti să fie satisfăcute.**

**Dl primar arată că cei doi ar trebui sa apeleze la Principiul unei bune vecinătăți si să ajungă la o înțelegere astfel încât să fie satisfăcute ambele părți.**

**Domnul Pop este de acord ca domnul Bărbăței să primească respectiva suprafață de teren însă cu condiția prezentării la fata locului a celor numiti de dl Primar pentru validarea măsurătorilor.**

**Revenind la Proiectul nr. 1 dl Oprea întreabă care ar fi prețul redevenței pe care beneficiarul concesiunii ar trebui să îl plătească.**

**Dl primar arată consilierilor locali referatul prin care s-a stabilit de compartimentul de specialitate modul de calcul al redeventei și arată faptul că in acea zona pretul terenurilor ar fi de aproximativ 32 de Euro/mp. Consilierii supun la vot acest preț (*și anume 32 de EURO/mp/toată durata concesiunii – 25 de ani*) și voteaza în unanimitate – 9 voturi „ PENTRU”.**

**Se supune la votul si prețul de vanzare al terenului adus in discuția Proiectului de Hotărâre nr. 2. Se propune prețul de vânzare pentru acest teren de 7 Euro. Se votează in unanimitate – 8 voturi „PENTRU” si 1 abținere ( dl. Bărbăței Lazăr care este cel care doreste cumpărarea terenului), adoptandu-se astfel HCL 27 din 03.04.2018.**

**Proiectul nr. 3 este citit de dl. Pop Pamel, iar dl. Oprea pune în discuție punctul nr. 47 din anexa ce reprezintă planul anula al achizițiilor publice si solicita detalierea si motivarea necesitătii lui. Dl Primar arata ca punctul 47 prevede achizițiile de formare profesională si arată faptul că este absolute necesară instruirea si performarea personalului din cadrul Aparatului său de specialitate.**

**Acest proiect se supune la vot si se votează in unanimitate – 9 voturi „PENTRU”, adoptandu-se astfel HCL 28 din 03.04.2018.**

**Proiectul nr. 4 este prezentat de dl. Primar care le prezintă domnilor consilieri Organigrama SVSU Moneasa și o supune spre aprobare.**

**După studierea referatului de specialitate al șefului SVSU, expunerea de motive a domnului Primar și anexa care reprezintă organigrama SVSU, consilierii au supus la vot acest proiect. Se votează în unanimitate – 9 voturi „PENTRU”, adoptandu-se astfel HCL nr. 26 din 03.04.2018**

**Se trece apoi la diverse.**

**Dl. Oprea Ioan pune în discuție tariful care este perceput pentru ridicarea gunoiului, afirmând că acesta ar fi usor ridicat.**

**Cu această ocazie domnul Brad îi aduce la cunoștință domnului Primar faptul că și alți agenți economici au fost deranjați de prețul care este perceput pentru această operațiune.**

**Dl. Primar le aduce la cunoștință consilierilor că în comuna noastră tarfiful pentru ridicarea gunoiului este de 40 de lei/an (aprox. 3,5 lei/lună), în timp ce în alte commune prețul este de 7 lei/luna, iar gunoiul este ridicat o dată la 2 saptămâni.**

**Dl. Primar dă citire cererii 669 din 23.03.2018, a domnului Talpoș Puiu, care solicită ajutor de înmormântare pentru tatal său, acesta sublinează faptul că tatăl său beneficia de pensie de handicap și că nu a primit ajutorul de înmormântare cuvenit de la Stat.**

**Pentru sprijinirea cetățeanului, domnul Pop Pamel propune acordarea sumei de 2000 de lei. Se supune la vot și se votează în unanimitate – 8 voturi „PENTRU” și 1 „ABȚINERE”(dl. Talpoș Ionuț, defunctul fiind tatăl său.**

**Dl. Primar supune spre vot aprobarea suplimentării Ordinii de zi cu o nouă reclamație din partea domnului Șodinca Gheorghiță. Se votează în unanimitate 9 voturi „PENTRU”.**

**Petentul reclamă faptul că nu a mai primit ajutor social (VMG) din culpa insituției noastre. Dl Primar solicit să intre în ședință doamna Teaha Florina, referentul pe problem sociale. Domana Teaha îi aduce la cunoștință domnului Primar că Primăria comunei Moneasa nu are nici o culpă în ceea ce privește nerambursarea sumei cuvenite cetățeanului, astfel încât nu își asumă nici un fel de răspundere pentru faptul că sumbsemnatul nu a primit suma cuvenită deoarece acesta nu s-a prezentat la AJOFM Sebiș pentru a-și ridica adeverința necesară, fapt pentru care Primăria nu l-a putut pune în plată.**

**Domana Teaha Florina îi explică domnului Șodinca că dacă acesta se va prezenta la AJOFM Sebiș pentru a-și ridica adeverința necesară și o va prezenta Primăriei atunci când este programat, aceastuia îi vor fi rambursate sumele restante.**

**Nemaifiind alte probleme pe ordinea de zi, presedintele de sedinta, anunta sedinta inchisa.**

**Pentru care s-a incheiat prezentul proces verbal in 2 exempare.**

**P R E S E D I N T E D E S E D I N TA , S E C R E T A R ,**

**POP PAMEL PUIE IOAN**